Wat van haar geword het, weet ek nie
Ek is �n middeljarige witman en woon in die noordelike voorstede van Kaapstad. Ongeveer 35 jaar gelede toe ek negentien jaar oud was, was ek �n konstabel in die polisie in Bellville. Een oujaarsdagmiddag, ek dink dit was in 1971, het ek �n meisie ontmoet. Ek kan nie meer haar naam onthou nie en ek dink sy was �n verpleegster by die Tygerberghospitaal.Ons het aan die gesels geraak en sy het ges� dat sy �n woonstel deel met ander meisies, wat almal weggaan vir die naweek en dat sy alleen gaan wees. Ek het op daardie stadium in �n losieshuis gewoon en was ook maar eensaam. Ons het besluit dat ek daardie aand vir haar kan gaan kuier.
By die woonstel het ons gekuier en ook �n paar drankies gedrink. Ek was nie in staat om huis toe te gaan nie en het in die woonstel oorgebly vir die nag. Een ding het natuurlik tot �n ander gelei en ons as twee warmbloedige 19-jariges het seks gehad. �n Tyd na die voorval, ek kan nie onthou hoe lank nie, het die meisie na my gekom by my werk en ges� sy wil met my praat. Ek het dadelik geweet sy is swanger. Wat kon ek doen? Ek is 19 jaar oud, pas uit die polisie kollege, woon in �n losieshuis, besit nie eens �n motor nie!!! Nodeloos om te s�, ek het my lam geskrik want in daai tyd was die dissipline in die polisie baie erg en so iets kon erge reperkussies vir my loopbaan h�. Ek het nooit aan haar ges� dat ek vaderskap gaan ontken nie (om eerlik te wees, ek kan nie meer onthou wat ek alles vir haar ges� het nie). Sy het ges� sy sal iets uitwerk.
Ek het haar vermy en nie weer na die woonstel gegaan nie. Ek het haar nooit weer gesien nie en wat van haar geword het, weet ek nie. Of die/my kind ooit gebore was, weet ek nie. Ek vermoed sy het Kaapstad verlaat toe sy uitvind dat sy swanger is. As ek reg kan onthou, het sy ges� dat sy van die platteland afkomstig is.
Ek is �n paar jaar na hierdie voorval getroud en is die ouer van vier kinders en ek weet iewers is daar moontlik nog �n kind wat deur my verwek is gedurende �n nag van passie, aangehelp deur Bacchus se voggies. Ek nie trots op wat gebeur het nie, glo my!!
Vandag sal ek graag wil weet wat van die meisie en die kind geword het, het sy die kind alleen grootgemaak of is sy dalk met iemand anders getroud, was dit �n dogter, dalk �n seun, na wie lyk sy/hy? Die kind is seker al getroud en ek is seker al �n oupa ... Oor al hierdie goed wonder ek al vir baie jare en ek kan dit met niemand bepreek nie. Ek sal die meisie en die kind graag wil opspoor, maar ek kan nie haar naam en van onthou nie, waar begin �n mens?? Miskien is sy gelukkig getroud en dalk het sy vir die/ons kind iets ges� oor die vader wat afwesig is.
Ek kan maar net wonder ...
LitNet: 25 Januarie 2006